Publication: Magyar Közlöny
Issue: MK-2010-78 (Year: 2010, Number: 78)
Era: contemporary
Section: 9. melléklet a 72/2010. (V. 13.) FVM rendelethez
Paragraph Index: 889

9. melléklet a 72/2010. (V. 13.) FVM rendelethez A mintavételre vonatkozó elõírások 1. A mintavétel célja, a vizsgálatokhoz a tétel egészét reprezentáló minta kiválasztása. 2. A minta jellege szerint lehet: 2.1. hivatalos minta, amelyet az MgSzH az e rendeletben foglaltak szerint vesz és a vizsgálati eredményrõl a tételre érvényes vizsgálati okmányt állít ki, 2.2. hiteles minta, amelyet egyéb hatóság (önkormányzat, vámhivatal, bíróság stb.) vesz e rendelet szerint, és amelynek vizsgálati eredményét az érdekelt felek az egész tételre vonatkoztathatják, 2.3. magánminta, amely hivatalos és hiteles mintának nem minõsülõ minta, és amelynek vizsgálati eredménye tájékoztató jellegû és csak a mintanövényekre vonatkozik. 3. A mintavétel történhet közvetlen vizsgálat vagy laboratóriumi vizsgálat céljára. 4. A szaporítóanyag-tételt mintavételre úgy kell elõkészíteni, hogy a tétel azonosítható, egyöntetûsége megállapítható és a mintavétel akadály nélkül elvégezhetõ legyen. 5. A mintavétel elõtt meg kell állapítani a mintázandó tétel mennyiségét és a jelölés, valamint a rendelkezésre álló bizonylatok (származási igazolvány, nyilvántartási napló) alapján a tételt azonosítani kell. 6. Ha a vizsgálandó tétel szemrevételezés alapján nem egységes, akkor azt egyöntetû részekre kell bontani, és azokat külön vizsgálati egységenként kell megmintázni és vizsgálni. 7. Az egy tételként vizsgálható szaporítóanyag és a vizsgálathoz szükséges szabvány szerint vett minta mennyiségét az alábbi táblázatok tartalmazzák:

Source: https://magyarkozlony.hu/hivatalos-lapok/f5e8f4953fe1ff6180b0701f55f774e099171113/dokumentumok/44bdd551bf02118e4b357d3dd081b1e58b15a353/letoltes